CELEX: 32009R0205
Language: hr
Date: 2009-03-16 00:00:00
Title: Uredba Komisije (EZ) br. 205/2009 od 16. ožujka 2009. o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Riso Nano Vialone Veronese (ZOZP))

03/Sv. 65
            
            
               HR
            
            
               Službeni list Europske unije
            
            
               114
            
         32009R0205
   
               L 071/15
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 205/2009
   od 16. ožujka 2009.
   o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Riso Nano Vialone Veronese (ZOZP))
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 9. stavka 2.,
   budući da:
   
               (1)
            
            
               U skladu s prvim podstavkom članka 9. stavka 1. i člankom 17. stavkom 2. Uredbe (EZ) br. 510/2006, Komisija je razmotrila zahtjev Italije za odobrenje izmjene u specifikaciji za zaštićenu oznaku zemljopisnog podrijetla „Riso Nano Vialone Veronese” registriranu Uredbom Komisije (EZ) br. 1107/96 (2), kako je izmijenjena Uredbom Komisije (EZ) br. 1263/96 (3).
            
         
               (2)
            
            
               Svrha je zahtjeva izmijeniti specifikaciju u pogledu opisa proizvoda. Prvom se izmjenom određuje da se mora koristiti sjeme sorte Vialone Nano. Druga se izmjena odnosi na biometrijska svojstva zrna riže i njome se utvrđuju minimalne ili maksimalne vrijednosti umjesto prosječnih vrijednosti kako je bilo do sada predviđeno. Treća se izmjena odnosi na fizikalno-kemijske parametre (amilozu, želatinizaciju, čvrstoću, viskoznost).
            
         
               (3)
            
            
               Komisija je ispitala dotične izmjene i odlučila da su opravdane. Kako su to manje izmjene u smislu članka 9. Uredbe (EZ) br. 510/2006, Komisija ih može odobriti bez primjene postupka utvrđenog u člancima 5., 6. i 7. te Uredbe,
            
         DONIJELA JE OVU UREDBU:
   Članak 1.
   Specifikacija za zaštićenu oznaku zemljopisnog podrijetla „Riso Nano Vialone Veronese” mijenja se u skladu s Prilogom I. ovoj Uredbi.
   Članak 2.
   Konsolidirana verzija sažetka u kojoj su sadržani glavni elementi specifikacije dana je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 2009.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 93, 31.3.2006., str. 12.
   
      (2)  SL L 148, 21.6.1996., str. 1.
   
      (3)  SL L 163, 2.7.1996., str. 19.
   
      PRILOG I.
      Odobravaju se sljedeće izmjene u specifikaciji za zaštićenu oznaku zemljopisnog podrijetla „Riso Nano Vialone Veronese”:
      
         „Opis proizvoda”:
      
      
                  (1)
               
               
                  U članku 4. stavku 5.,
                  
                               
                           
                           
                              „Vialone nano sjeme koje se koristi ne smije biti zaraženo kriptogamskim bolestima, kao što su Pircularia oryzae, Fusarium monoliforme i Drechslera oryzae. Sjeme mora biti certificirano od ENSE.”,
                           
                        
                              
                                 zamjenjuje se s:
                              
                           
                           
                              „Sjeme koje se koristi mora biti vrste Vialone Nano i certificirano od ENSE.”
                           
                        
            
                  (2)
               
               
                  U članku 6. stavku 1. u pogledu biometrijskih svojstava zrna,
                  
                              „dužina
                           
                           
                              :
                           
                           
                              5,7 mm;
                           
                        
                              širina
                           
                           
                              :
                           
                           
                              3,5 mm;
                           
                        
                              debljina
                           
                           
                              :
                           
                           
                              2,1 mm;
                           
                        
                              oblik (dužina/širina)
                           
                           
                              :
                           
                           
                              1,6”,
                           
                        zamjenjuje se s:
                  
                              „dužina
                           
                           
                              :
                           
                           
                              5,6 – 5,8 mm;
                           
                        
                              širina
                           
                           
                              :
                           
                           
                              3,4 – 3,6 mm;
                           
                        
                              debljina
                           
                           
                              :
                           
                           
                              2,0 – 2,2 mm
                           
                        
                              oblik (dužina/širina)
                           
                           
                              :
                           
                           
                              1,5 – 1,7”;
                           
                        
            
                  (3)
               
               
                  U članku 6. stavku 4. u pogledu fizikalno-kemijskih parametara,
                  
                              „amiloza
                           
                           
                              :
                           
                           
                              više od 23 % suhe tvari;
                           
                        
                              vrijeme želatinizacije
                           
                           
                              :
                           
                           
                              15,5 – 16,5 minuta;
                           
                        
                              indeks čvrstoće
                           
                           
                              :
                           
                           
                              viši od 0,90 kg/cm2;
                           
                        
                              indeks viskoznosti
                           
                           
                              :
                           
                           
                              manji od 1,1 g/cm”.
                           
                        
                     zamjenjuje se s:
                  
                  
                              „amiloza
                           
                           
                              :
                           
                           
                              najmanje 23 % suhe tvari;
                           
                        
                              vrijeme želatinizacije
                           
                           
                              :
                           
                           
                              između 15 i 20 minuta;
                           
                        
                              indeks čvrstoće
                           
                           
                              :
                           
                           
                              najmanje 0,85 kg/cm2;
                           
                        
                              indeks viskoznosti
                           
                           
                              :
                           
                           
                              najviše 2,5 g/cm”.
                           
                        
            
   
      PRILOG II.
      
         SAŽETAK
      
      Uredba Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda
      
         „RISO NANO VIALONE VERONESE”
      
      EZ br.: IT-PGI-0117-1529-16.2.2001.
      
         ZOI ( ) ZOZP (X)
      
      U ovom su sažetku navedeni glavni elementi specifikacije proizvoda u informativne svrhe.
      1.   Nadležno tijelo u državi članici:
      
      
                  Naziv
               
               
                  :
               
               
                  MINISTERO DELLE POLITICHE AGRICOLE, ALIMENTARI E FORESTALI
               
            
                  Adresa
               
               
                  :
               
               
                  Via XX Settembre n. 20 — 00187 Roma
               
            
                  Telefon
               
               
                  :
               
               
                  06-4819968
               
            
                  Faks
               
               
                  :
               
               
                  06-42013126
               
            
                  e-mail
               
               
                  :
               
               
                  qtc3@politicheagricole.it
               
            2.   Grupa
      
      
                  Naziv
               
               
                  :
               
               
                  Consorzio Tutela Riso Vialone Nano Veronese IGP
               
            
                  Adresa
               
               
                  :
               
               
                  Via Mazzini, 2b — 37063 Isola della Scala (VR)
               
            
                  Telefon
               
               
                  :
               
               
                  045 6630815
               
            
                  Faks.
               
               
                  :
               
               
                  045 7300397
               
            
                  e-mail
               
               
                  :
               
               
                  —
               
            
                  Sastav
               
               
                  :
               
               
                  Proizvođači/prerađivači (X) Ostalo ( )
               
            3.   Vrsta proizvoda
      
      
                  Razred 1.6. —
               
               
                  Voće, povrće i žitarice
               
            4.   Specifikacija
      
      (sažetak zahtjeva u skladu s člankom 4. stavkom 2. Uredbe (EZ) br. 510/2006)
      4.1.   Naziv
      
      „Riso Nano Vialone Veronese”
      4.2.   Opis
      
      Srednje rana sorta, osrednje visine, sitnog zrna u obliku bisera, bez osja. Podrijetlo: Nano x Vialone;
      Grupa (varijetet): Japonica (okruglo zrno);
      Godina prvog uzgoja: 1937.;
      Životni ciklus (duljina vegetacije): 155 dana;
      Visina stabljike: 95,2 cm;
      Boja koljenca (nodija): ljubičasta;
      Boja međukoljenca (internodija): prugasto ljubičasta;
      Površina lista: prugasto ljubičaste boje, viseći;
      Boja rukavca: ljubičasta;
      Boja uški (auricule): ljubičasta;
      Boja na prijelazu uški u jezičac: ljubičasta;
      Jezičac (ligula): dužina: 17,0 mm, rascijepljen (razdijeljen), ljubičaste boje; rast lista: viseći;
      Metlica: dužina: 17,8 cm, otvorena, viseća, dosta izdužena, bez osja;
      Boja njuške tučka: pigmentirana;
      Boja pljeva: ljubičasto-smeđa;
      Boja ljuske zrna: ljubičasto-smeđe rebro; ljubičasto-smeđa površina, ljubičasto-smeđi vrh;
      Klasić: bez osja, osrednja pokrivenost dlačicama, dužina: 8,1 mm, širina 4,1 mm, masa 1 000 zrna = 37,9 g;
      Caryopsis (pšeno, zrno): bijeli perikarp, dužina: 5,6-5,8 mm, širina:3,4-3,6 mm, debljina: 2,0-2,2 mm, oblik (omjer dužina/širina) 1,5-1,7, masa 1 000 zrna = 31,1 g;
      Otpornost na hladnoću: klijanac: visoka; cvatnja: osrednja; Otpornost na visoku razinu vode (40-5): visoka;
      Brzina razvoja klijanca: velika; potrebna količina gnojiva: srednja; prinos nakon prerade: 55 %.
      Nadalje, za bolje razlučivanje Riso Nano Vialone Veronese:
      maksimalno dopuštena vrijednost sortne nečistoće iznosi 2 %; također moraju biti ispunjeni sljedeći fizikalno-kemijski parametri:
      
                  —
               
               
                  :
               
               
                  amiloza
               
               
                  :
               
               
                  najmanje 21 % suhe tvari;
               
            
                  —
               
               
                  :
               
               
                  vrijeme želatinizacije
               
               
                  :
               
               
                  između 15 i 20 minuta;
               
            
                  —
               
               
                  :
               
               
                  indeks čvrstoće
               
               
                  :
               
               
                  najmanje 0,85 kg/cm2;
               
            
                  —
               
               
                  :
               
               
                  indeks viskoznosti
               
               
                  :
               
               
                  najviše 2,5 g/cm.
               
            4.3.   Zemljopisno područje
      
      Južni dio pokrajine Verona: općine: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio i Povegliano Veronese.
      4.4.   Dokaz izvornosti
      
      Prati se svaka faza postupka proizvodnje, a dokumentiraju se svi ulazni i izlazni proizvodi u svakoj proizvodnoj fazi. Tim se praćenjem omogućuje sljedivost proizvoda, kao i vođenjem evidencije predviđene u tu svrhu, koju vode kontrolna tijela proizvođača i pogona za pakiranje, te deklaracijama o sustavu nadzora o proizvedenim količinama, Sve fizičke ili pravne osobe evidentirane u tim popisima podliježu kontrolama od strane nadzornoga tijela.
      4.5.   Metoda proizvodnje
      
      Sjeme koje se koristi mora biti sorte Vialone Veronese i potvrđeno od ENSE.
      U usporedbi s drugim, novijim sortama, Riso Vialone Nano ne ostvaruje visoke prinose, osjetljiva je na plamenjaču (Pircularia oryzae), lako poliježe, a usjev zahtijeva posebne mjere njege.
      Tlu oko Verone (Veronska tla) u gore navedenim područjima, izvorska voda, klima i plodosmjena osiguravaju uravnotežen skup čimbenika za završetak životnog ciklusa bez poteškoća, te proizvodnju potpunog i velikog klasića s produženim zrnom u sredini, a što se ne ostvaruje uvijek u drugim proizvodnim područjima riže.
      Potrebno je napomenuti da veronska tla, koja su lagana i čista, imaju pH vrijednost od 7,5 ili veću, zbog sadržaja kalcija, a voda je uvijek lužnata/alkalična.
      Izražena svojstva lužnatosti obilježavaju i jasno razlikuju rižina polja na području Verone od onih u većini talijanskih područja uzgoja riže, koja su općenito kiselkasta i često im nedostaje kalcija.
      Riža se prerađuje u lokalnim mlinovima nastalih iz brojnih „ljuštilica riže” koje su u toj regiji postojale tijekom 16. stoljeća, a od kojih su neke i preživjele pa su još uvijek u pogonu. U tim mlinovima se ljuska skidala pomoću batića na hidraulički pogon. Iako se danas prerada obično obavlja modernim strojevima, to se čini uz kriterije i uz nastojanje da se postignu rezultati koji proizlaze iz stoljećima stare tradicije. Zrna riže nisu nikad do kraja oljuštena i izbijeljena; zrna ostaju djelom pokrivena perikarpom i kao takva su u najboljem stanju za pripremu tipičnih veronskih rižota.
      4.6.   Povezanost
      
      Riso Nano Vialone Veronese može se proizvoditi u naznačenom području jer ono ima jednolične klimatske uvjete. Tome pridonosi svježina i čistoća izvorske vode, koja je tipična za to područje. U tim područjima, plodosmjena se primjenjuje kod uzgoja riže, značajno smanjujući primjenu sredstava za zaštitu bilja i kemijskih gnojiva.
      Svojstva tla s veronskog područja razlikuju se od onih iz drugih uzgojnih područja riže zbog:
      
                  —
               
               
                  pH vrijednosti tla, koje je uvijek lužnato;
               
            
                  —
               
               
                  izvorske vode koja izvire iz vapnenačkih stijena te je zato također lužnata;
               
            
                  —
               
               
                  tradicije uzgoja kojim se nastavlja održanje baštine uzgoja riže.
               
            4.7.   Inspekcijsko tijelo
      
      
                  Naziv
               
               
                  :
               
               
                  Ente Nazionale Risi
               
            
                  Adresa
               
               
                  :
               
               
                  Piazza Pio XI, 1 — 20123 Milano
               
            
                  Telefon
               
               
                  :
               
               
                  02 8855111
               
            
                  Faks.
               
               
                  :
               
               
                  02 861372
               
            
                  e-mail
               
               
                  :
               
               
                  info@enterisi.it
               
            4.8.   Označivanje
      
      Riža se pakira u papirnate vrećice s etiketom mlina za rižu u kojem je prerađena i zaštitnom etiketom.
      Na etiketi mora biti tekst: „Riso Nano Vialone Veronese IGP”.
      Znak se sastoji od prikaza u bijeloj boji Cangrandea della Scala na konju, žute metlice riže na crnoj pozadini; na dnu znaka je grb Verone s crvenim ljestvama na žutoj pozadini.